## dachser_inteligent_logistics

Tlačová správa Bratislava 3. 5. 2018

**Dachser ponúka železničnú prepravu medzi Európou a Áziou**

**Medzinárodný dodávateľ logistických služieb Dachser ponúka časovo a nákladovo optimalizovanou alternatívu leteckej a námornej prepravy – prepravu po železnici. Na prepojenie hospodárskych oblastí spoločnosť využíva tzv. Novú hodvábnu cestu a Transsibírsku magistrálu.**

„Železnica je vždy rozumným riešením vo chvíli, keď je preprava po mori príliš pomalá a letecká doprava príliš nákladná,“ hovorí Thomas Krüger, Managing Director Air & Sea Logistics pre región EMEA spoločnosti Dachser. Napríklad preprava po železnici medzi Európou a Áziou trvá 16 až 22 dní, zatiaľ čo námorná preprava zaberie 28 až 36 dní. Navyše čo sa týka emisií skleníkových plynov, železničná preprava vyprodukuje až o 90 percent menej CO2 než preprava letecká.

Vďaka úzko prepojenej európskej sieti 363 vlastných a 68 partnerských pobočiek zabezpečuje Dachser pozemnú prepravu kusových (LCL) aj celokontajnerových (FCL) zásielok z 37 európskych krajín. Tie sú konsolidované v štyroch centrálne umiestnených železničných termináloch v Duisburgu, Hamburgu, Varšave a vo Viedni/Bratislave, bezpečne naložené do kontajnerov a odovzdané prevádzkovateľom železnice. Potom sa kontajnery vydávajú na takmer 11 tisíc kilometrov dlhú cestu. Vlaky môžu využiť dve trasy: južný koridor čiže Nová hodvábna cesta vedie Bieloruskom, Ruskom a Kazachstanom až do Číny. Druhým variantom je severný koridor alebo tiež Transsibírska magistrála, ktorá prechádza Bieloruskom a Sibírou, potom sa stáča k juhu a pokračuje smerom dole cez severovýchodné Čínu až do obchodných centier krajiny.

V konečnej stanici v čínskom vnútrozemí Dachser zabezpečuje colné odbavenie a nadväzujúcu prepravu do Číny a ďalších ázijských krajín prostredníctvom vlastnej siete Air & Sea Logistics alebo prostredníctvom svojich partnerov. V 11 krajinách ázijsko-pacifického regiónu má spoločnosť 49 pobočiek. Železničnú prepravu LCL a FCL zásielok ponúka Dachser samozrejme v oboch smeroch: z Európy do Číny aj opačne z Číny do Európy. V Šanghaji, Šenzene a Hamburgu je výhradne pre zákazníkov Dachseru k dispozícii špeciálna služba pre rezerváciu železničných služieb. Pevne daný čas prepravy, nepretržité sledovanie zásielok na želanie zákazníka a veľký počet odchodov po celý týždeň umožňujú precízne plánovanie a transparentnosť v celom procese prepravy.

**Základné informácie o spoločnosti Dachser Slovakia a. s.**

História spoločnosti Dachser sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti Dachser a až do roku 2009 vystupuje na trhu pod menom LINDBERGH & DACHSER a. s. Od 1.1.2010 spoločnosť pôsobí na trhu pod obchodným menom Dachser Slovakia a. s. Premenovaním bol zavŕšený integračný proces spoločnosti do celosvetovej siete koncernu Dachser. V súčasnosti má Dachser na Slovensku 4 pobočky – v Bratislave, Lozorne, Martine a Košiciach, v ktorých pracuje 186 zamestnancov.

**Základné informácie o skupine Dachser**

Rodinná spoločnosť Dachser so sídlom v nemeckom Kemptene je popredným európskym poskytovateľom logistických služieb. Dachser poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: Dachser European Logistics, Dachser Food Logistics a Dachser Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje Dachser inteligentné logistické riešenia po celom svete. V súčasnosti zamestnáva zhruba 27 450 ľudí v 409 pobočkách v 43 krajinách sveta. Za rok 2016 zrealizoval cca 80 miliónov zásielok s hmotnosťou 38,2 miliónov ton. Celkový obrat koncernu Dachser v roku 2016 predstavoval 5,71 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**Dachser Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

[www.dachser.sk](file:///C%3A%5CUsers%5Ckonya%5CAppData%5CLocal%5CTemp%5C52%5CnotesD7328C%5Cwww.dachser.sk)